失落東亞盃外圍賽主辦權 葉鴻輝:球隊自身發揮緊要啲
2024年04月05日 19:11
東網電視
更多新聞短片
葉鴻輝(左)即場試玩射擊運動,相當有型。(李浚湣攝)
港協暨奧委會周五(5日)在荃灣愉景新城,舉行第67屆體育節開幕典禮。活動大使兼港隊門將葉鴻輝,接受訪問時提到對失落東亞盃外圍賽主辦權表示可惜,但認為要出線的話,更重要是球隊自身發揮。
第67屆體育節以「躍動全城,親子共享」為主題,將於4月至8月期間在全港各區舉行超過 60項體育活動,致力推廣「全民運動」。港協暨奧委會即日起,一連3日在荃灣愉景新城舉行嘉年華。是日更舉行開幕典禮,邀請到會長霍震霆、體育節大使姚潔貞、葉鴻輝和鄧宇軒等嘉賓出席。首次擔任體育節大使的港隊門將葉鴻輝,活動後受訪時指感到十分榮幸:「雖然未必太認識其他項目,但經歷咗幾年疫情,希望透過運動,為香港注入多啲正能量。」
對於香港失落東亞盃外圍賽主辦權,「阿輝」表示有點可惜,但認為對出線影響未算太大:「大家都知港隊近年主場氣勢、表現特別好,但最主要都係睇球隊發揮係點,主場係額外因素。2018年外圍賽喺台灣搞,我哋都出線過,算係利好因素。」另外,「阿輝」又提到今年外圍賽賽制有變,或影響出線形勢:「以前最緊要對北韓個場,但今年情況唔同咗,係7隊分兩組踢,都要睇教練點樣安排。」
至於同場有份參與活動的足總會長貝鈞奇,則稱足總已全力爭取主辦東亞盃外圍賽,盼球迷能夠諒解:「影響就唔係好大,但主場踢香港會熱鬧啲囉。我哋都盡晒力爭,但始終中華台北好耐冇主辦過,協會都要照顧每一個屬會。」